Dulma ad d-neddem takukuḍt ad as-nexdem zzit ṣangu, imir ad d-neẓd lebṣel ad as-t-nernu, yerna ad as-neṛṛapi ticcart ; ad ten-neǧǧ ad qlun. Imir ad as-nernu leṭraf n uyaziḍ akked lḥemmeẓ ilexsen, ad t-nduzen ad as-nexdem lmelḥ, taɣenǧawt tamecṭuḥt n ṛaselḥanut d snat n ṭumaṭicin ad tent-negzem d timecṭuḥin. Ad t-neǧǧ ad ikemmel lqelyan imir ad as-nernu ciṭuḥ n waman yuyzagen, ad neɣleq takukuḍt akken ad ikemmel tiwwin. Imir ad d-neddem timeqlit ad nerr aksum yeẓdan ad yeqlu deg ciṭuḥ n zzit ṣangu, ad as-nernu tibṣelt yeẓdan akked ticcart yeṛṛapin ; ad as-nexdem lmelḥ, taɣenǧawt tamecṭuḥt n ṛaselḥanut d meεdnus. Ad nerwi kullec ad t-neǧǧ ad yeww, ad d-nseqcer taxessayt d lbaṭaṭa s tqeccart neɣ ma arqiqet teclemt-is ad tt-nekreḍ kan 108